Agathias

Agathias alebo Agatias nazývaný Scholastikos (, ) (* okolo 536, Myrina, Malá Ázia - † 582-594, Konštantínopol, Východorímska ríša) bol byzantský spisovateľ, historik a právnik. Ako historik je autoritou na obdobie panovania cisára Justiniána a je často citovaný cirkevnými historikmi.

Zaoberal sa písaním análov súdobých udalostí v Byzantskej ríši, bojmi cisára Justiniána s Gótmi, Frankami, Vandalmi, Peržanmi a Hunmi.

Dielo
 Daphniaca - Deväť kníh erotickej poézie 
 epigramy a sonety ako súčasť  "Antológia palatinum"
 poznámky o diele "Opis Grécka" od Pausania.
 O panovaní Justiniána - historické dielo pozostávajúce z 5 častí, ktoré začal písať ako 30-ročný a podal správu o dobe medzi 552 - 558, o vojnách s Gótmi, Vandalmi, Frankami a tiež ako títo bojovali s Peržanmi a Hunmi. 

Agatias bol Prokopiov pokračovateľ, ktorého imitoval čo sa týka formy aj počtu atraktívnych epizód.

Zdroj
 Agathias - Catholic encyclopedia
 Britannica - Agathias

Byzantskí historici